open-index/open-wikipedia-markdown huggingface dataset:
Edu Sousa

**Eduardo Daniel Sousa Iglesias**, máis coñecido como **Edu Sousa**, nado en Tui o 15 de xullo de 1991, é un futbolista galego. Xoga de porteiro no Pontevedra, da Segunda División RFEF.

## Traxectoria 
Tras pasar brevemente polas canteiras do Areosa, o Celta de Vigo e o Atlético de Madrid, chegou en 2007 ao Deportivo da Coruña. Militou tres anos equipo xuvenil do club, e na tempada 2009/10 debutou co Fabril na Terceira División, nun encontro ante o Coruxo en Abegondo, participando así do ascenso á Segunda División B. Pasou os dous seguintes anos no filial, pero sen apenas participación, ao ter por diante ao porteiro Diego Rivas primeiro e máis tarde a Marc Martínez.

En 2012, despois de cinco anos no Deportivo, deixou o club e asinou co Pontevedra B, de Preferente. Disputou 35 partidos co filial e na tempada 2013/14 fíxose coa titularidade no primeiro equipo do Pontevedra, da Terceira División. Defendeu a portería de Pasarón durante os seguintes sete anos, logrando o ascenso a Segunda B e acumulando 251 partidos oficiais. Exerceu ademais como capitán do equipo.

En 2020 deixou Pontevedra despois de oito anos e puxo rumbo a Castela-A Mancha, onde fichou polo Talavera. No club manchego coincidiu de novo con David Añón, co que compartira equipo tanto no xuvenil do Deportivo, como no Fabril e no Pontevedra. No Deportivo contou con poucas oportunidades, sendo a titularidade para Ian Mackay. Con todo, xogou seis partidos e substituíu a Mackay trala súa expulsión no treito final do partido de volta das semifinais da promoción de ascenso ante o Castellón, na que o club coruñés quedou eliminado.

Tras rematar o seu contrato regresou ao Pontevedra, equipo da Segunda División RFEF.

## Palmarés 
;Fabril
* **Terceira División (1):** 2009/10.

;Pontevedra
* **Terceira División (1):** 2014/15.

## Notas 
## Véxase tamén 
### Ligazóns externas 
* Datos do xogador en deportivo-la-coruna.com
* Datos do xogador en futbolme.com
* Datos do xogador en futbol-talentos.es
Orixe (filme)

***Orixe*** (en ) é un filme de ficción científica, escrito, co-producido e dirixido por Christopher Nolan. Nos Estados Unidos foi estreado o 16 de xullo de 2010. Está protagonizado por Leonardo DiCaprio, Ken Watanabe, Joseph Gordon-Levitt, Marion Cotillard, Elliot Page, Tom Hardy, Dileep Rao, Cillian Murphy, Tom Berenger e Michael Caine. DiCaprio interpreta Dom Cobb, un ladrón especializado na espionaxe corporativa que se infiltra no subconsciente dos seus obxectivos. Ofréceselle a oportunidade de recuperar a súa vella vida en troques de conseguir facer algo que se considera imposible: a "incepción", é dicir a implantación da idea doutra persoa no subconsciente do suxeito obxectivo.

Estrearase en galego na TVG o 30 de decembro de 2015.

## Sinopse 
Dom Cobb (Leonardo DiCaprio) é un experto na arte de apropiarse, durante o soño, dos segredos do subconsciente das persoas. Esta inusitada habilidade de Cobb converteuno nun home moi cotizado no mundo da espionaxe, pero tamén o obrigou a ser un fuxitivo e, por conseguinte, a renunciar a levar unha vida normal e estar coa súa familia. A única oportunidade de recuperar a súa vida será facer exactamente o contrario do que fixo sempre: a incepción, que consiste en implantar unha idea no subconsciente no canto de subtraela. Non obstante, o seu plan complícase debido á intervención de alguén que parece predicir cada un dos seus movementos, e a quen soamente Cobb poderá descubrir.

## Personaxes 
miniatura|O elenco na estrea do filme en xullo de 2010. De esquerda a dereita: Cillian Murphy, Marion Cotillard, Joseph Gordon-Levitt, Elliot Page, Ken Watanabe, Michael Caine, e Leonardo DiCaprio.
* Leonardo DiCaprio como Dom Cobb
* Joseph Gordon-Levitt como Arthur
* Elliot Page como Ariadne
* Tom Hardy como Eames
* Ken Watanabe como Mr. Saito
* Dileep Rao como Yusuf
* Cillian Murphy como Robert Michael Fischer
* Tom Berenger como Peter Browning
* Marion Cotillard como Mallorie "Mal" Cobb
* Pete Postlethwaite como Maurice Fischer
* Michael Caine como Prof. Stephen Miles
* Lukas Haas como Nash
* Talulah Riley como Blonde

## Galardóns e nomeamentos 
* 2010: Oscar: 8 Nomeamentos, incluíndo película, guión orixinal e BSO.
* 2010: Globos de Ouro: 4 Nomeamentos: mellor película drama, director, guión, BSO.
* 2010: BAFTA: 9 Nomeamentos, incluíndo mellor película.
* 2010: Satellite Awards: Mellor fotografía, dirección artística, BSO. 11 Nomeamentos.

## Notas 
## Véxase tamén 
### Ligazóns externas 
* Web oficial 
* Ficha na IMDb 
* Ficha en AllMovie
Cut Here

"**Cut Here**" é un sinxelo da banda inglesa de rock alternativo The Cure, editado o 29 de outubro do 2001 como parte do seu recompilatorio *Greatest Hits*. O tema acadou o número 54 na lista británica de sinxelos.

## Historia 
A canción chámase así polo feito de que Robert Smith cría que sería a derradeira canción gravada por The Cure. É tamén un anagrama do nome da banda. A letra da canción trata sobre o suicidio en 1997 do seu amigo Billy Mackenzie, cantante de Associates.

## Listaxe de cancións 
# "Cut Here"
# "Signal to Noise"
# "Cut Here" (Missing Remix)
The End of the World

"**The End of the World**" é unha canción da banda inglesa de rock alternativo The Cure, editada como primeiro sinxelo do seu álbum *The Cure* o día 19 de xullo do 2004.

## Listaxe de cancións 
# "The End of the World" (radio edit)&nbsp;– 3:31
# "This Morning"&nbsp;– 7:14
# "Fake"&nbsp;– 4:41
The Only One

"**The Only One**" é un sinxelo da banda inglesa de rock alternativo The Cure, editado como parte do seu álbum *4:13 Dream* o 13 de maio do 2008. Nos Estados Unidos sería lanzado o día 20 de maio. Foi o primeiro sinxelo da banda aparecido en tres anos e medio.

## Listaxe de cancións 
# "The Only One (Mix 13)" – 3:57
# "NY Trip" – 3:39
Wrong Number

"**Wrong Number**" é un sinxelo da banda inglesa de rock alternativo The Cure, editado o 14 de novembro de 1997. O sinxelo foi a nova canción que incuía o recompilatorio *Galore*, unha colección dos sinxelos do grupo de 1987 a 1997. O tema ten varias remesturas, varaias das cales non se editaron ata a aparición da caixa *Join the Dots* no 2004.

## Listaxe de cancións 
### CD Reino Unido 
# "Wrong Number" - 6:02
# "Wrong Number" (analogue exchange mix) - 4:49
# "Wrong Number" (p2p mix) - 8:12
# "Wrong Number" (crossed line mix) - 8:34
# "Wrong Number" (isdn mix) - 7:08

### CD Europa 
# "Wrong Number" - 6:02
# "Wrong Number" (analogue exchange mix) - 4:49
# "Wrong Number" (digital exchange mix) - 7:08
# "Wrong Number" (dub analogue exchange mix) - 5:34

### 12" Reino Unido 
;Cara A
# Wrong Number (single mix)
# Wrong Number (dub analogue exchange mix)
# Wrong Number (engaged mix)
;Cara B
# Wrong Number (p2p mix)
# Wrong Number (digital exchange mix)
Xaime Requeixo

**Xaime Manuel Requeixo Souto**, nado en Lugo o 28 de outubro de 1969, é un avogado e escritor galego.

## Traxectoria 
Licenciado en Filoloxía Hispánica (1992) e en Dereito (1997) pola Universidade de Santiago de Compostela e Doutor Europeo en Dereito Civil pola Universidade de Boloña (2002). Exerceu a avogacía por conta propia e allea, foi profesor de Dereito na Universidade de Santiago de Compostela e investigador do Departamento de Dereito Común da USC e logo pasou a dar clases na Universidade Internacional da Rioxa.

Presentouse en varias eleccións nas listas de Converxencia 21 e nas eleccións ao Parlamento de Galicia 2016 encabezou a lista do partido pola Coruña. Dende abril de 2018 ata novembro de 2022 foi o secretario xeral desa formación.
## Obra en galego 
### Ensaio 
* *A xerarquización*, 2006, Alvarellos.

## Obra en italiano 
### Ensaio 
* *Il dovere di informazione del chirurgo estetico nel diritto italiano*, 2005, Unidixital, Santiago.

## Obra en castelán 
### Obras colectivas 
* *Derecho y responsabilidad civil gerontológica*, 2007, editorial Mayán, Santiago.
## Notas
Sleep When I'm Dead

"'''Sleep When I'm Dead'*" é un snxelo da banda inglesa de rock alternativo The Cure, editado como parte do seu álbum *4:13 Dream'' o 13 de xullo do 2008 no Reino Unido. Nos Estados Unidos lanzouse o día 15 pola tradición que teñen de editar os sinxelos os martes.

## Listaxe de cancións 
# "Sleep When I'm Dead (Mix 13)" – 3:51
# "Down Under" – 3:05
Freakshow

"**Freakshow**" é un sinxelo da banda inglesa de rock alternativo The Cure, editado como parte do seu álbum *4:13 Dream* o 10 de xuño do 2008 nos Estados Unidos, e tres días máis tarde no Reino Unido.

## Listaxe de cancións 
# "Freakshow (Mix 13)" – 2:32
# "All Kinds of Stuff" – 3:13
Manuel Rei Romeu

**Manuel Rei Romeu**, nado en Vilancosta (Berres, A Estrada) o 3 de marzo de 1964, é un escritor e crítico literario galego. 

## Traxectoria 
Estudou Filoloxía Galego-Portuguesa na Universidade de Santiago de Compostela. É profesor de educación secundaria no IES Concepción Arenal de Ferrol. Estudou a obra literaria e política de Castelao e foi un dos integrantes do comité científico encargado da publicación da *Historia da Literatura Galega* (AS-PG - A Nosa Terra) en 1996. No campo da crítica literaria contribuíu á clarificación de figuras como Curros Enríquez, Ramón Cabanillas e Celso Emilio Ferreiro.

Participou en diversos congresos, seminarios e xornadas.

Foi militante de ERGA, foi nas listas do BNG nas eleccións municipais de 1995 en Pontedeume, e saíu escollido concelleiro. Revalidou o cargo en 1999, 2003, 2007 e 2011 como cabeza de lista dos nacionalistas. Ademais, entre 1999 e 2007 tivo responsabilidades de goberno en executivos liderados polo candidato do PSdeG-PSOE, Belarmino Freire. En decembro de 2011 anunciou que deixaba a vida municipal.

## Obras 
### Ensaio 
* *Arte e Verdade. A obra literaria de Daniel Castelao* (1991). Vigo: Edicións do Cumio.
* *Castelao e Sempre en Galiza* (1996). Santiago: Laiovento.
* *Afonso Daniel Castelao* (1999). A Nosa Terra, Concello de Oleiros.
* *Castelao: Desta Terra, deste tempo* (2000). Consello da Xuventude. 2025: Tempo Galiza Editora.
* *Volver a Castelao* (2011). Asociación de Escritores en Lingua Galega.

### Edicións 
* *A Narrativa de Castelao. Antoloxía* (1997). AS-PG/A Nosa Terra.
* *Sempre en Galiza (Antoloxía)* (1997). AS-PG/A Nosa Terra.
* *Obra poética completa,* de Xosé Manuel Millán Otero (2022). Deputación de Pontevedra.

### Obras colectivas 
* *Literatura Galega. Século XX*, 2001, A Nosa Terra.
* *Literatura Galega: Da Idade Media ao Século XIX*, 2002.

## Notas
Tino Rábade

**Constantino Rábade Castiñeira**, nado en Betanzos o 14 de marzo de 1952, é un escritor galego.

## Traxectoria 
Traballa profesionalmente como actor -teatro, dobraxe, cine e televisión-, escritor director e monitor teatral. Forma parte da Asociación de Actores, Directores e Técnicos de Escena de Galiza (AADTEG) e, practicamete desde a súa fundación, da Asociación de Escritores en Lingua Galega.

## Obras 
### Teatro 
* *Lenda antiga dun home que quererá voar*, 1979, Cadernos da Escola Dramática Galega.
* *A história xamáis contada de Brancaneves e o Rei Artur*, 1998, AS-PG.

### Obra publicada en revistas 
* *Cibernautas*, 2004, na Revista Galega de Teatro.

## Premios 
* Gañador do Concurso Nacional de Teatro Infantil, por *Lenda antiga dun home que quererá voar*.
Andoni Iraola

**Andoni Iraola Sagarna**, nado en Usurbil (Guipúscoa) o 22 de xuño de 1982, é un exfutbolista e adestrador vasco. Xogaba de defensa lateral dereito e desenvolveu case toda a súa carreira no Athletic de Bilbao, co que disputou máis de 500 partidos. Dende 2023 adestra o Bournemouth da Premier League.

## Traxectoria 
Formouse nas categorías inferiores do Antiguoko donostiarra ata que chegou a Lezama en virtude do convenio entre o Athletic Club e o Antiguoko. No club guipuscoano foi compañeiro de xogadores de talle internacional como Xabi Alonso e Mikel Arteta. En 2003 pasou a formar parte do primeiro persoal do Athletic Club.

Debutou na Primeira división o 30 de agosto de 2003, nun partido contra o FC Barcelona, gañado 0-1 polos culés. Na súa primeira tempada xogou 31 partidos de liga e marcou cinco goles.

En 2005 renovou o seu contrato co Athletic ata o ano 2010, a pesar de ser seguido por equipos como o Valencia CF ou o Liverpool FC. Converteuse en só dúas tempadas nun dos mellores pasadores do equipo xunto a Fran Yeste. Destacaba pola súa capacidade de desprazar a pelota manténdoa moi preto do pé e driblando xogadores contrarios con facilidade.

En total disputou 510 partidos oficiais co equipo bilbaíno e marcou 38 goles.

## Selección nacional 
O 20 de agosto de 2008, Vicente del Bosque, no seu primeiro partido como seleccionador de España, fixo debutar a Iraola como absoluto, nun partido amigábel contra Dinamarca. O 11 de outubro de 2008 disputa o seu primeiro partido oficial coa selección, ante Estonia, substituíndo a Sergio Ramos.

Tamén disputou varios partidos internacionais de carácter amigable coa Selección de Euskadi.

## Palmarés 
### Campionatos nacionais 
## Notas 
## Véxase tamén 
### Ligazóns externas 
* Ficha de Iraola en Athletic Club.net
* Datos do xogador en bdfutbol.com 
* Ficha de Iraola coa selección española
Taking Off (canción)

**Taking Off** é unha canción da banda inglesa de rock alternativo, The Cure, editada como segundo sinxelo do seu álbum *The Cure* o día 18 de outubro do 2004.

"**alt.end**" é o equivalente norteamericano, editado no mesmo tempo e coas mesmas caras-b. O tema ten a mesma progresión e melodía (aínda que é un pouquiño máis rápida) como o seu tema "In Your House".

## Listaxe de cancións 
# "Taking Off" (UK) / "alt.end" (US) - 3:19/3:00
# "Why Can't I Be Me?" - 4:17
# "Your God Is Fear" - 5:06
Just Say Yes

"**Just Say Yes**" é unha canción da banda inglesa de rock alternativo The Cure, editada como sinxelo do seu recompilatorio *Greatest Hits* o 18 de abril do 2001. Xunto con "Cut Here", tamén lanzada como sinxelo, é unha das novas cancións que aparecen nese recompilatorio.
Andrea Porto

**Andrea Porto Mato**, nada en Codeseda (A Estrada) o 14 de decembro de 1989, é mestra, música e poeta.

## Traxectoria 
Mestra Diplomada de Educación Musical na Universidade de Santiago de Compostela, e titulada superior na especialidade de Pedagoxía da Linguaxe e da Educación Musical no Conservatorio Superior de Música de Vigo. É compositora e baixista no grupo A banda da Loba.

## Obras 
### Poesía 
**Eco in aeternam*, 2009, Fundación Amigos de Galicia.
**SaLGada*, 2010, Fervenza.
**Caleidoscopio*, 2015, Concello de Negreira.

### Obras colectivas 
**Deitados en leitos de follas novas*, Premios Literarios Minerva.
**Narrativa Contemporánea. Tabeirós-Terra de Montes*, 2005, Fervenza.
**VI Certame Literario do Concello de Ames*, 2009, Concello de Ames.
**Elas teñen a palabra*, 2010, Xunta de Galicia.
**Dairas*, 2010.
**O libro dos Reis Magos*, 2012, Editorial Galaxia.
**Pedigree*, 2013.
**150 Cantares para Rosalía de Castro*, 2015, libro electrónico.

## Premios 
*XV Premio de poesía O Grelo en 2009, por *Eco in aeternam*.
*XIV Premio de poesía Avelina Valladares en 2010, por *SaLGada*.
*III Premio de poesía Xosé Manuel Ardeiro en 2015, por *Caleidoscopio*.

## Notas
Xosé Porto Matalobos

**Xosé Porto Matalobos**, nado na Estrada o 7 de xuño de 1927 e finado no mesmo concello o 12 de maio de 2009, foi un escritor, xornalista, dinamizador cultural galego, e procurador dos tribunais.

## Traxectoria 
Fillo de Perfecto Porto Fraiz. Naceu nunha casa da rúa Fernando Conde, o seu pai chegou a ser concelleiro durante a Segunda República.

Poeta e narrador. Dedicado vocacionalmente á música galega, en especial á tradicional e popular, foi cronista da Estrada, e dinamizador de múltiples iniciativas na súa vila natal. Colaborou en *La Noche* e *Faro de Vigo*, foi vogal do Pedrón de Ouro e membro da Asociación de Escritores en Lingua Galega, así como da Real Academia Galega. Exerceu tamén o xornalismo en radio e televisión. Foi un dos fundadores de Radio Estrada a finais da década de 1950, e foi correspondente da Cadena SER na zona baixo os pseudónimos de **Pedro da Laxe** e **Pepe da Rocha**. Finou na Estada o 13 de maio de 2009.

## Vida persoal 
Casou en Sabrexo con Socorro Taboada Ruza en 1956, e foi pai de José Andrés Porto Taboada.

## Notas
Vicente Piñeiro

**Vicente Piñeiro González**, nado en Lugo en 1954, é un escritor galego.

## Traxectoria 
Cursou estudos de delineación e topografía, compaxinando o seu traballo coa enxeñería civil e a docencia coa literatura. Colabora asiduamente en diversos xornais (*El Progreso*, *La Voz de Galicia*) e revistas (*O Bulir*, *Galicia en Madrid*, *Xistral*, revista da *Asociación de Artistas Plásticos Lucenses*, *Fingoi*, *El Mirador Lucense*, *Lugo Cultural* ou *Poesía Galicia*).

## Obras 
### Narrativa 
* *Antoniño*, 1995, Edicións Chaira.
* *O can abandonado e outros relatos*, 1997, Edicións Chaira.
* *Os círculos sagrados*, 1999, Edicións Chaira. Traducido ao castelán en versión ampliada (2001, Kékeres).
* *A morte dun editor*, 2009, Sotelo Blanco.
* *Asasinos, asasinos, asasinos!*, 2011, Toxosoutos.
* *A cova do adeus. Libro primeiro das crónicas do país mítico no que sempre chove*, 2011, Instituto de Estudos Chairegos.

### Poesía 
* *Sonetos á xeometría*, 1998, Edicións Chaira, 2ª edición publicada polo Concello de Lugo.
* *Guía en verso do Camiño de Santiago dende o Cebreiro ata Compostela*, 1998, Edicións Chaira.
* *Ceo e pedra*, 2000, Edicións Chaira.
* *Elexías*, 2005, Edicións Chaira.

### Teatro 
* *O político privado e outras escenas de inútiles*, 2003, Edicións Chaira.
* *A fraga leda*, 2005, Edicións Chaira.
* *Publius Aelius Hadrianus. Emperador de Roma (117-138)*, 2007, publicado en internet.

### Ensaio 
* *Arístides de Sousa Mendes. O Schindler portugués*, 2017, Toxosoutos.

### Obras colectivas 
* *Sonetos á Xeometría. Propostas de traballo*, 1999, Edicións Chaira.
* *Alma de beiramar*, 2003, Espiral Maior.
* *Escrita Contemporánea, Homenaxe a Ánxel Casal*, 2005, Asociación de Escritores en Lingua Galega.
* *Premios Pedrón de Ouro. Premio Modesto R. Figueiredo XXX (2004) e XXXI (2005)*, 2007, Ediciós do Castro.
* *En defensa do Poleiro. A voz dos escritores galegos en Celanova*, 2010, Toxosoutos.
* *150 Cantares para Rosalía de Castro* (2015, libro electrónico).

## Premios 
* Concurso de poesía de Vilalba no 2003, por *Señor, as túas pupilas son moi azuis*.

## Obra en castelán 
### Poesía 
* *Poemas de amor*, 1999, Edicións Chaira.
* *Camino Real*, 2004, Edicións Chaira.
* *La noche es luminosa por el camino de las estrellas*, 2004, Edicións Chaira.

### Narrativa 
* *Camino Real. Romances y leyendas*, Edicións Chaira.
* *De amor y muerte*, 2003, Edicións Chaira.
* *El Calabozo*, 2009, Edicións Chaira.
* *Adriano. Emperador de Roma. Un delincuente en el siglo XXI*, Edicións Chaira.

### Literatura infanto-xuvenil 
* *Tres cuentos tristes*, Edicións Chaira.

### Teatro 
* *Teatro. Monólogos del pene dichos por mujeres*, 2010, Edicións Chaira.

### Ensaio 
* ''Guntín, Concello de Guntín.
## Notas
José Planas

**José Planas Artés**, nado en Barcelona o 14 de abril de 1901 e finado o 9 de abril de 1977, foi un futbolista e adestrador de fútbol catalán.

## Traxectoria 
Planas adestrou en varias etapas ao Racing de Ferrol, entre 1928 e 1950. Co barcelonés como adestrador, os verdes gañaron 3 títulos de campións galegos e chegaron á final da Copa del Generalísimo en 1939.

De cara á tempada 1933–34 foi contratado polo Deportivo da Coruña en Segunda División, club ao que adestrou até o 15 de xaneiro de 1934, sendo subtituído por Fernando Fariña.

## Véxase tamén 
### Ligazóns externas 
* Datos do adestrador en bdfutbol.com 
* Datos do adestrador en losblanquillos.com
Jerónimo Díaz

**Osvaldo Gerónimo "Oso" Díaz**, nado o 13 de outubro de 1905 en Barrancas (Provincia de Santa Fe) foi un adestrador de fútbol arxentino.

## Traxectoria 
De cara á tempada 1950–51 foi contratado polo Deportivo da Coruña, co que se mantivo en Primeira División ao quedar no 12.º posto. 

Na tempada 1951–52 adestrou o Racing de Santander.

## Véxase tamén 
### Ligazóns externas 
* Datos do adestrador en bdfutbol.com
Universidade Aberta

A **Universidade Aberta** (UAb) é a única institución pública portuguesa de ensino superior a distancia, fundada en 1988 e con sede central en Lisboa. Pola súa vocación e natureza, a UAb utiliza, nas súas actividades de ensino, metodoloxías e tecnoloxías en liña orientadas cara a unha educación sen fronteiras xeográficas nin barreiras físicas, atendendo especialmente á expansión da lingua e da cultura portuguesas no espazo da lusofonía.

Así, a UAb ofrece, en calquera lugar do mundo, formación superior (licenciaturas, mestrados e doutoramentos), así como cursos de formación permanente. Toda a súa oferta pedagóxica insírese no marco do Proceso de Boloña e impártese nun réxime en liña.

Desde 2011 conta cunha sede para Galiza localizada na vila de Rianxo, sendo a primeira que a Universidade abre fóra de Portugal. Ata esa data a UAb apenas tiña un local de exames non permanente nas dependencias do Instituto Camões de Vigo.

## Notas 
## Véxase tamén 
### Outros artigos 
* Universidade
* UNED

### Ligazóns externas 
* Páxina oficial da Universidade Aberta
Óscar de Marcos

**Óscar de Marcos Arana**, nado en Laguardia (Áraba) o 14 de abril de 1989, é un futbolista español. Xoga de defensa no Athletic Club, sendo o segundo futbolista con máis partidos na historia do club.

## Traxectoria 
Naceu o 14 de abril de 1989 na localidade vasca de Laguardia, na Rioxa Arabesa, no seo dunha familia afeccionada ao Athletic Club, sendo seu pai Víctor un dos fundadores da Peña Athletic Club de Rioja Alavesa. Con 12 anos e despois de gañar un torneo co equipo de fútbol 7 Rioja Alavesa Luzerna do seu pobo, no que derrotou ao Alavés, incorporouse á disciplina do club branco e azul.

No verán de 2008 subiu ao Deportivo Alavés B e a mediados da tempada 2008/09 debutou co primeiro equipo na Segunda División, nun partido ante o Tenerife en Mendizorrotza. Foi titular nas dúas seguintes xornadas, nas que marcou senllos goles ante o Celta de Vigo e o Alicante. En xullo de 2009, tras consumar o Alavés o descenso á Segunda División B, foi traspasado polo Athletic Club. 

Disputou o seu primeiro partido coa camiseta do Athletic o 6 de agosto de 2009, nun partido da Copa da UEFA ante o Young Boys suízo e  10 días despois marcou o seu primeiro gol, na ida da Supercopa de España contra o FC Barcelona. Asentado na titularidade a partir da tempada 2011/12, militou no club biscaíño durante 16 anos, converténdose no segundo futbolista con máis partidos na historia do club, só por detrás de Iribar.

## Palmarés 
;Athletic Club
* **Copa do Rei (1):** 2023/24.
* **Supercopa de España (2):** 2015, 2021.

## Notas 
## Véxase tamén 
### Ligazóns externas 
* Ficha de Óscar de Marcos en Athletic Club.net 
* Datos do xogador en bdfutbol.com 
* Datos do xogador en futbolme.com
Pablo Orbaiz

**Pablo Orbaiz Lesaka**, nado en Pamplona o 6 de febreiro de 1979, é un futbolista español. Xoga de centrocampista (ou centrocampista ofensivo) e o seu actual club é o FC Rubin Kazan.

## Traxectoria 
Xogou desde mozo nas categorías inferiores do Club Atlético Osasuna. En 1997 pasa a formar parte do primeiro equipo.

En 2000 ficha polo Athletic Club. Con este equipo debuta na Primeira División, foi o 9 de setembro de 2000 no partido Deportivo 2-0 Athletic Club. Na súa primeira tempada no equipo xoga 27 partidos de liga.

Sufriu dúas lesións de gravidade, ambas nos seus xeonllos rompéndose os ligamentos. A primeira tivo lugar en xaneiro de 2003 ante o Racing de Santander e a segunda o 3 de decembro de 2006 ante o Real Madrid no Estadio Santiago Bernabéu.

## Selección nacional 
Foi internacional coa selección de fútbol de España en catro ocasións. O seu primeiro partido como internacional foi o 21 de agosto de 2002 no Hungría 1:1 España.

No ano 1999, participou na Copa Mundial de Fútbol Sub-20 de Nixeria, onde España logrou ser campioa. O seleccionador Iñaki Sáez designouno capitán e foi polo tanto o encargado de levantar o trofeo do campionato. Algúns dos seus compañeiros nesa selección foron Dani Aranzubia, Iker Casillas, Pablo Coira, Colsa, Barkero, Marchena, Jusue, Yeste, Rubén Suárez, Gabri, Xavi, Pablo Couñago, Varela...

Tamén disputou partidos internacionais de carácter amigable coas seleccións de Euskadi e Navarra.

## Palmarés 
### Campionatos nacionais 
### Copas internacionais 
* Incluíndo a selección.

## Véxase tamén 
### Ligazóns externas 
* Ficha de Pablo Orbaiz en Athletic Club.net
Monteagudo, Codeseda, A Estrada

**Monteagudo** é un lugar na parroquia de Codeseda no concello da Estrada, na comarca de Tabeirós - Terra de Montes, na provincia de Pontevedra.
No ano 2009 tiña 8 habitantes, deles 5 eran homes e 3 eran mulleres, o que supón unha diminución respecto do ano 1999 cando tiña 11 habitantes.

Neste lugar está o **Pazo de Monteagudo** ou **Casa de Ballesteros**, catalogado no inventario patrimonial de Galicia.

## Galería de imaxes 

Ficheiro:Estela, Monteagudo, Codeseda, A Estrada.JPG|Estela de Ulrich Rückriem en Monteagudo.
Ficheiro:Columna, Monteagudo, Codeseda, A Estrada.JPG|Columna de Ulrich Rückriem en Monteagudo.

## Lugares e parroquias 
### Lugares de Codeseda 
### Parroquias da Estrada 
## Véxase tamén 
### Outros artigos 
* Lugares da Estrada
### Bibliografía 
*
Anastasio Somoza García

miniatura|dereita|Somoza, con Perón, en 1953.
**Anastasio Somoza García**, coñecido polo alcume familiar *Tacho*, nado o 1 de febreiro de 1896 en San Marcos, Carazo e finado o 29 de setembro de 1956, no Canal de Panamá, foi un político, militar e ditador nicaraguano. De clase acomodada, era fillo do senador Anastasio Somoza Reyes e Julia García. Foi o pai de Anastasio Somoza Debayle.

## Véxase tamén 
### Ligazóns externas 
* *The Somoza Era*
Club Deportivo Ávila Vóley

miniatura|dereita|O CD Ávila Voley no Pavillón de San Antonio.

O **Club Deportivo Ávila Voley** foi un equipo de voleibol feminino da cidade de Ávila (Castela e León, España) herdeiro do **Caja de Ávila - C.S.C.**. No 2004 asinouse a cesión total dos dereitos ao novo club, iniciou entón a súa andaina na tempada 2005-06 na Superliga, a máxima categoría deste deporte no estado español, con total independencia do Caja de Ávila, mais herdando as súas estruturas e os dereitos de competición. O 5 de xuño de 2006 fíxose pública a súa desaparición por problemas económicos e o traspaso da súa praza na Superliga ao equipo da Universidade de Valencia. Xogaba os seus partidos como local no Pavillón Municipal San Antonio.

## Véxase tamén
### Outros artigos
* Caja de Ávila - C.S.C.

### Ligazóns externas
* AvilaVoley.com
Luis Carniglia

**Luis Antonio Carniglia Cunape**, nado en Olivos o 4 de outubro de 1917 e finado en Buenos Aires o 22 de xuño de 2001, foi un futbolista e adestrador de fútbol arxentino. Xogaba de dianteiro.

## Traxectoria 
### Como adestrador 
Iniciada a tempada 1964–65 foi contratado polo Deportivo da Coruña, en substitución de Juan Otxoantezana, que fora destituído o 8 de novembro de 1964. No club galego permaneceu até o 18 de abril de 1965, momento no que foi despedido e substituído por Rodrigo García Vizoso.

## Véxase tamén 
### Ligazóns externas 
* Datos do adestrador en bdfutbol.com
Jacques Anquetil

**Jacques Anquetil**, nado en Mont-Saint-Aignan (Francia) o 8 de xaneiro de 1934 e finado en Ruán o 18 de novembro de 1987, foi un ciclista francés, o primeiro en acadar a vitoria en cinco ocasións no Tour de Francia.

## Traxectoria 
Gañou os Tours de 1957, 1961, 1962, 1963, 1964 e foi segundo en 1959. Venceu en dúas ocasións no Giro de Italia nos anos 1960 e 1964, sendo segundo en 1959 e 1961 e terceiro en 1966 e 1967. Triunfou na Volta a España de 1963, na Volta a Cataluña de 1967, na Volta ao País Vasco de 1969, na Dauphine Libere de 1963 e 1965 e na París-Niza de 1957, 1961, 1963, 1965, 1966. Gañou 16 tiradas no Tour de Francia, 6 tiradas do Giro de Italia e 1 tirada na Volta a España. No Tour de 1963 foi líder dende a primeira etapa ata a derradeira.

Foi o primeiro ciclista en gañar as tres grandes voltas por etapas. Unha das súas marcas históricas son as nove vitorias no Gran Premio das Nacións. En 1956 bateu o récord da hora (46,159&nbsp;km) que posuía dende había 14 anos Fausto Coppi.

Foi nomeado cabaleiro da *Lexión de Honra*.
Caja de Ávila - C.S.C.

O **Caja de Ávila - C.S.C.** foi un equipo de voleibol da cidade de Ávila, Castela e León. Competiu ata a tempada 2004-05.

## Historia
O Caja de Ávila foi fundado en 1976, cando un grupo de rapazas decidiron comezar a práctica do voleibol. En 1987 integrouse na Casa Social Católica, que o acollería ata o 2004, cando asinou a cesión total dos seus dereitos ao Club Deportivo Ávila Vóley, que se converteu no seu herdeiro. En 1991 gañou a *Copa Castela e León* e ascendeu a *Primera División* para en 1992, ascender á *División de Honra*. En 1995 proclamouse campión da Copa da Raíña, conseguindo así por primeira vez praza para unha competición europea, a Copa CEV. Entre os seus logros estatais destacan os seus tres subcampionatos da Superliga (1996, 2004 e 2005) e en Europa conseguiu un cuarto lugar na Copa CEV no 2003 e o terceiro lugar no 2004.

## Véxase tamén
### Outros artigos
Club Deportivo Ávila Vóley
Hockey Geu Club Vielha-Val d'Aran

O '''Hockey Geu Club Vielha-Val d'Aran** (en aranés) ou **Hoquei Gel Club Viella-Vall d'Aran''' (en catalán) foi un equipo de hóckey sobre xeo da localidade de Vielha, capital da comarca do Val de Arán (Cataluña). Xogaba os seus partidos no Palau de Gel de Vielha, con capacidade para 630 espectadores. As cores do equipo eran o grana, o gris e o branco.

## Historia
O club foi fundado no 2005, incorporándose á liga española na tempada 2005-06. Os seus mellores resultados na súa curta traxectoria foron dous quintos postos nos anos 2006 e 2007, e unha semifinal da Copa do Rei no 2007. Na tempada 2007-08 retirouse da competición.

## Véxase tamén
### Ligazóns externas
* Sitio oficial do club (actualmente inactiva)
Abelleiroá, Castro de Rei de Lemos, Paradela

**Abelleiroá** é un lugar da parroquia de Castro de Rei de Lemos no concello lugués de Paradela na comarca de Sarria. Tiña 15 habitantes no ano 2010 segundo datos do Instituto Nacional de Estadística, dos cales 5 eran homes e 10 eran mulleres.

Este lugar atópase a 7,5 quilómetros da capital do concello.

## Toponimia 
Segundo Nicandro Ares *Abelleiroá* pode ser un pequeno lugar onde aniñan as abellas, latín , ou un diminutivo da herba abelleira, *melissa officinalis*. 
## Notas 
## Lugares e parroquias
### Lugares de Castro de Rei de Lemos
### Parroquias de Paradela
A Abelá, A Rigueira, Xove

**A Abelá** é un lugar da parroquia da Rigueira no concello lucense de Xove na Comarca da Mariña Occidental. Tiña 22 habitantes no ano 2010 segundo datos do Instituto Nacional de Estadística, dos cales 10 eran homes e 12 eran mulleres.

A Abelá é un fitónimo que fai referencia á abelá, o froito da abeleira.

Este lugar atópase a 3,9 quilómetros da capital do concello.

## Lugares e parroquias
### Lugares da parroquia da Rigueira
### Parroquias de Xove
Sant Hipòlit de Voltregà

**Sant Hipòlit de Voltregà** é un municipio español da comarca de Osona, na provincia de Barcelona (Cataluña).

Está situádo ao norte da plana de Vic e cos seus 0,97&nbsp;km² é o concello máis pequeno da comarca e un máis pequenos de Cataluña. Está rodeado completamente polo concello de Les Masies de Voltregà. O hóckey a patíns, co Club Patí Voltregà, é o deporte por excelencia e popularizou á vila ao redor de todo o mundo.

## Demografía 
## Galería de imaxes 

Ficheiro:Sant-Hipolit-de-Voltrega.jpg|Igrexa parroquial

## Notas 
## Véxase tamén 
### Ligazóns externas 
* Sitio web do concello 
* Información da Generalitat de Catalunya 
* Información do Institut d'Estadística de Catalunya
Jacques Bank

**Jacques Bank**, nado o 18 de abril de 1943 en Ámsterdam, é un compositor neerlandés.

## Traxectoria 
Bank estudou composición no Conservatorio de Ámsterdan con Ton de Leeuw e Jos Kunst, recibindo ao se graduar en 1974 o Premio de Composición. As súas composicións estreáronse tanto nos Países Baixos como no estranxeiro, en concreto estreou nas Semanas da Música da  Fundación Gaudeamus de 1973, 1974 en 1975, no Holland Festival de 1976 e nos Días da Nova Música Mundial da Sociedade Internacional da Música Contemporánea en Israel en 1980. A súa ópera *Een tanthologie* tivo a súa estrea en 1988. Bank escribiu ''Episodes de la vie d'un artiste* en conmemoración do 75 aniversario da Orquestra Filharmónica de Róterdan en 1994. De 2000 data *De Bijlmer Opera* e de 2005 *De ondergeschoven koningin''.

## Véxase tamén 
### Ligazóns externas 
*Web oficial
Greg LeMond

[miniatura|dereita|220px|Greg Lemond en [2009.]]
**Greg Lemond**, nado o 26 de xuño de 1961 en Lakewood, no condado dos Ánxeles (California), foi o primeiro ciclista non europeo en gañar o Tour de Francia.

## Traxectoria 
O seu primeiro gran triunfo foi o propio campionato do mundo de fondo en estrada en 1981. En 1984 participou no seu primeiro Tour e ficou terceiro. En 1985 acadou a segunda praza axudando ao líder do seu equipo Bernard Hinault a gañar o seu quinto Tour. Ao ano seguinte Greg Lemond atinxía a vitoria na volta francesa.

Un disparo accidental no peito mantívoo dous anos inactivo. No Tour de Francia de 1989 ripoulle a Laurent Fignon o liderado na derradeira etapa disputada contra o crono. A súa vantaxe de só oito segundos é a máis estreita na historia do Tour. Ese ano volveu gañar o campionato do mundo de fondo en estrada. En 1990, fíxose co seu terceiro Tour sen gañar unha soa etapa.

Greg Lemond foi o prototipo do *ciclista Tour*, concentrando todos os esforzos da tempada nesa volta e deixando de afrontar outras carreiras prexudiciais para ese obxectivo. No Giro de Italia as súas mellores posicións foron terceiro en 1985 e cuarto en 1986.
Fernando Colomo

**Fernando Colomo Gómez**, nado en Madrid o 2 de febreiro de 1946, é un director de cinema, actor, guionista e produtor español.

## Filmografía 
* *Mañana llega el presidente* (1973, curtametraxe)
* *En un país imaginario* (1974, curtametraxe)
* *Pomporrutas imperiales* (1976, curtametraxe)
* *Usted va a ser mamá* (1976, curtametraxe)
* *Tigres de papel* (1977)
* *¿Qué hace una chica como tú en un sitio como éste?* (1978)
* *Cuentos eróticos* (1979)
* *La mano negra* (1980)
* *Estoy en crisis* (1982)
* *La línea del cielo* (1983)
* *El caballero del dragón* (1985)
* *La vida alegre* (1987)
* *Miss Caribe* (1988)
* *Bajarse al moro* (1989)
* *Chicas de hoy en día* (1991, serie de TV)
* *Rosa Rosae* (1993)
* *Alegre, ma non troppo* (1994)
* *El efecto mariposa* (1995)
* *¿Recuerdas la primera vez que hiciste... eso?* (1996)
* *Eso* (1997)
* *Los años bárbaros* (1998)
* *Famosos y familia* (1999, serie de TV)
* *Cuarteto de la Habana* (1999)
* *Dime que me quieres* (2001, serie de TV)
* *Al sur de Granada* (2003)
* *¡Hay motivo!* (2004)
* *El Próximo Oriente* (2006)
**Rivales* (2008)
**El Pacto* (2009; filme de televisión para Telecinco)
## Véxase tamén 
### Bibliografía 
*
Richard E. Taylor

**Richard Edward Taylor**, nado o 2 de novembro de 1929 en Medicine Hat, Alberta, é un físico americano-canadense.

## Traxectoria 
Emérito na Universidade Stanford e gañador do Premio Nobel de Física en 1990, compartido con Jerome Friedman e Henry Kendall "polas súas investigacións pioneiras en colisións profundamente inelásticas de electróns con protóns e neutróns ligados, que foron de importancia esencial no desenvolvemento do modelo de quarks en física de partículas.

## Véxase tamén 
### Ligazóns externas 
* *Nobel speech*
Carmelo Gómez

**Carmelo Gómez**, nado en Sahagún (León), o 2 de xaneiro de 1962, é un actor español de teatro e cinema. Nesta última modalidade, conta con 4 premios Goya.

## Filmografía parcial
## Véxase tamén 
### Ligazóns externas 
* Entrevista dixital en *El País* o 2 de agosto de 2009.
Ferreras de Arriba

**Ferreras de Arriba** é un concello da provincia de Zamora, na comunidade autónoma de Castela e León, en España. Segundo o INE de 2010 o concello tiña 472 habitantes repartidos en 48&nbsp;km², cunha densidade de poboación moi baixa.
José Manuel Santos Maneiro

**José Manuel Santos Maneiro**, nado en Antes (Mazaricos) o 30 de marzo de 1959, é un político galego do PPdeG.

## Traxectoria
É enxeñeiro técnico agrícola, era Xefe de explotacións no Servizo de Extensión Agraria de Santa Comba antes de dar o salto á política local. Nas eleccións municipais de 1995 encabezou a candidatura do PPdeG á alcaldía de Mazaricos e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta. No ano 2000 ocupou a presidencia da asociación para o desenvolvemento comarcal Neria. Foi deputado provincial na Deputación da Coruña de 2007 a 2011. O 31 de xaneiro de 2011 foi detido por corrupción na Operación Orquesta. Non se presentou á reelección nas municipais de 2015. Na actualidade é xefe territorial da Consellería do Medio Rural.

## Notas
## Véxase tamén
### Outros artigos
*Eleccións municipais en Mazaricos

### Ligazóns externas
*
Abeladoira, San Fiz de Paz, Outeiro de Rei

**Abeladoira** é un lugar da parroquia de San Fiz de Paz no concello lugués de Outeiro de Rei na comarca de Lugo. Segundo o IGE, en 2013 tiña 5 habitantes (2 homes e 3 mulleres).

Este lugar está a 8 quilómetros da capital do concello.

## Lugares e parroquias 
### Lugares de San Fiz de Paz 
### Parroquias de Outeiro de Rei 
## Notas
José Manuel Traba Fernández

**José Manuel Traba Fernández**, nado en 1966, é un político galego do PPdeG.

## Traxectoria
Biólogo de profesión, exerceu como biólogo da confraría de Fisterra. Foi elixido concelleiro polo PPdeG en Fisterra tralas municipais de 1999. Accedeu á alcaldía de Fisterra en outubro de 2002 logo da morte repentina do seu antecesor Valentín Castreje. Nas eleccións municipais de 2003 nun principio logrou maioría relativa, subindo de 5 a 6 concelleiros, pero trala anulación dunha mesa pasou a ter maioría absoluta. Porén, non puido tomar posesión dado que o PSdeG-PSOE, grupo que perdeu un concelleiro trala anulación da mesa, e outras forzas políticas presentaron un recurso que obrigou a repetilas eleccións en dita mesa o 26 de outubro. Finalmente, os resultados confirmaron a maioría absoluta do PPdeG, polo que tomou posesión no mes de novembro. Obtivo de novo a maioría absoluta nas municipais de 2007. Foi deputado provincial na Deputación da Coruña dende 2009 ata 2011. 

O 31 de xaneiro de 2011 foi detido acusado de corrupción na Operación Orquesta sendo posteriormente exonerado segundo as palabras do Fiscal "Estar baseadas as acusacións, en simples conxeturas, con falta de datos e interpretacións insuficientes". Nas municipais de 2011 volveu ser elixido alcalde con maioría absoluta. Nas municipais de 2015 perdeu a maioría absoluta, empatando a concelleiros co PSdeG-PSOE, e cedeulle a alcaldía ó socialista José Marcote Suárez. Nas municipais de 2019 volveu selo candidato do PPdeG pero non logrou recupera-la alcaldía.

## Véxase tamén
### Outros artigos
*Eleccións municipais en Fisterra

### Ligazóns externas
*Noticia en Faro de Vigo
*Perfil en La Voz de Galicia
Nacho Pérez

**Juan Ignacio Pérez Méndez**, tamén coñecido como **Nacho Pérez**, nado en Vigo o 20 de xuño de 1957, é un escritor galego.

## Traxectoria 
Estudou nos Maristas de Vigo, fixo Maxisterio e Pedagoxía, exercendo en Educación Especial.

Ten colaborado con varias revistas.

## Obras 
### Literatura infanto-xuvenil 
* *Alba, unha aprendiza de meiga* (1997). Edelvives. 141 páxs. ISBN 9788426348968.
* *Carmen e a súa amiga Barbi* (2003). Edelvives. 104 páxs. ISBN  9788426351845.

### Narrativa 
* *Xente de fusil, xente de libros* (1995). Aba Edicións, Vigo. 314 páxs. ISBN 978-84-89422-20-9.

### Ensaio 
* *Necesidades educativas especiais* (1995). Xerais.

## Premios 
* Accésit ex aequo do Premio García Barros no 1998, por *A xustiza pola man*.
## Notas
O Abelaedo, San Román de Vale, O Vicedo

**O Abelaedo** é un lugar da parroquia de San Román de Vale no concello lugués do Vicedo na comarca da Mariña Occidental. Segundo o INE en 2010 tiña 2 habitantes (un home e unha muller). Este lugar está a 3 quilómetros da capital do concello.

## Toponimia 
O fitónimo **O Abelaedo** fai referencia á abundancia de abeleiras.

## Lugares e parroquias
### Lugares de San Román de Vale
### Parroquias do Vicedo
## Véxase tamén 
### Outros artigos 
* Lugares do Vicedo
Santiago Prol

**Santiago Prol Blanco**, nado en Maceda en 1960, é un ensaísta galego.

## Traxectoria 
Mestre e investigador, ten colaborado con diversos medios de comunicación, destacando *A Nosa Terra*, tendo realizado tamén exposicións fotográficas.

## Obras 
### Ensaio 
* *João da Nova, un mariño galego ao servizo da Coroa de Portugal*, 2002, Deputación de Ourense.
* *Xosé Lois Parente, poeta e galeguista na II República*, 2006, Grupo Academia Postal.
* *Benigno Álvarez, un comunista na Galiza dos anos 30*, 2008, A Nosa Terra.
* *Nobres vencellados ao Castelo de Maceda*, 2009, Difusora.
* *Manuel Vidal, un presbítero ilustrado de Maceda*, 2017, Servipost Editores.
* *Conversas co Bieito*, 2022, Difusora.

### Poesía 
* *Alga e fungo*, 1999, edición do autor, Pontecesures.

### Obras en colaboración 
* *Conversas con Francisco Carballo*, 2002, A Nosa Terra. Con Xan Carballa.
* *10 anos de imprensa comunista galega*, 2006, Abrente Editora.	
* *As caras do Entroido ourensán*, 2009, Deputación de Ourense.
Xesús Pereiras

**Xesús Pereiras López**, nado en Monterroso en 1960, é un biólogo e escritor galego.

## Traxectoria 
Licenciado en Bioloxía, doutorouse en 1995 pola Universidade de Santiago de Compostela coa tese *Cambios estructurais en comunidades de mato incendiadas en Galiza*, dirixida por Mercedes Casal Jiménez. Ten participado en diferentes proxectos de investigación sobre os incendios, na área de Ecoloxía do Departamento de Bioloxía Fundamental da USC. Está vinculado ao movemento ecoloxista como membro de ADEGA, e do equipo de redacción da revista *Cerna*. Actualmente é profesor universitario en Lugo.

## Obras 
### Poesía 
* *Canto da seiva*, 2002, Espiral Maior.

### Ensaio 
* *Os incendios forestais de Galicia*, 2001, Baía.

### Obras colectivas 
* *Os resíduos na Galiza: impacto ambiental e alternativas de tratamento*, 1994, Baía. En colaboración de Ramón Varela Díaz e Manuel Soto.
* *Alma de beiramar*, 2003, Asociación de Escritores en Lingua Galega.

## Premios 
* Premio Literario *O Trasno* do Porriño na súa modalidade infantil en 1975.
* Premio de poesía Fiz Vergara Vilariño no 2002, por *Canto da seiva*.
Ana Pérez Cerviño

**Ana María Pérez Cerviño**, nada en Vigo o 5 de xaneiro de 1986, é unha escritora e ilustradora galega. Formouse en produción de cinema e audiovisuais. Na actualidade, reside entre España e o Reino Unido.

## Traxectoria 
Formada en Comunicación gráfica publicitaria, deseño gráfico e deseño web, traballa coa arte dixital e os audiovisuais, e ten colaborado con diversas revistas.

Concorreu ás Eleccións municipais de 2019 nas listas de Vigo do Partido Animalista.

## Obras 
### Poesía 
* *Escuridade*.

### Obras colectivas 
* *Vivir un soño repetido. Homenaxe a Lois Pereiro*, 2011, Asociación de Escritores en Lingua Galega, libro electrónico.

### Obras publicadas en Internet 
#### Poesías 
* "Soidade", 2004, publicado en Internet. 
* "Etéreo", 2006, publicado en Internet. 
* "O balcón do ilusionismo", 2007, publicado en Internet. 
* "Viaxe en mareas de tinta", 2007, publicado en Internet. 
* "Alá onde a miña melancolía", 2008, publicado en Internet. 
* "A través dun telescopio", 2009, publicado en Internet. 

#### Narrativa breve 
* *A vida non é vanidosa*, 2007, publicado en Internet. 

## Notas
Manuel Pereira Valcárcel

**Manuel Pereira Valcárcel**, nado en Ouzande (A Estrada) o 9 de decembro de 1955, é un escritor galego.

## Traxectoria 
Reside en Madrid, onde traballaba como mestre. Colabora en distintos medios de prensa escrita e revistas galegas.

## Obras 
### Poesía 
* *Poemas de cinza*, 1990, edición do autor, Madrid.
* *Todo morte*, 1998, Edicións Río Xuvia. 2ª edición en 2006 en Ediciós do Castro.
* *Rosa íntima*, 2000, Espiral Maior.
* *Inventario de fragmentos*, 2001, Follas Novas.
* *Libro das viaxes*, 2002, Editorial Litoral das Rías, Pontevedra.
* *Tatuaxes*, 2011, Follas Novas.
* *Tomas falsas* (2021). Medulia. 112 páxs. ISBN 978-84-124173-1-9.

### Narrativa 
* *Traxectos curtos*, 2005, 3C3.
* *Días do final*, 2007, Galaxia.
* *Malas cartas*, 2010, Biblos Clube.

### Obras colectivas 
* *Homenaxe a Miguel González Garcés*, 1991, Deputación da Coruña.
* *Comercial. Poesía galega en Madrid*, 1998, Río Xuvia Edicións.
* *Muller de doce sal. Homenaxe a Inés Canosa*, 2000, VTP, Madrid.
* *47 poetas de hoxe cantan a Curros Enríquez*, 2001, Xerais.
* *En tránsito. Antoloxía de poesía galega en Madrid*, 2001, Ediciós do Castro. Coordenador con Vicente Araguas.
* *O trazo aberto*, 2002, Deputación de Pontevedra.
* *Intifada. Ofrenda dos poetas galegos a Palestina*, 2003, Fundación Araguaney.
* *Premios Pedrón de Ouro. Certames XXVII (2001), XXVIII (2002) e XXIX (2003)*, 2004, Ediciós do Castro.
* *Poesía Contemporánea Tabeirós-Terra de Montes*, 2005, Fervenza.
* *Pontevedra Literaria*, 2007, Concello de Pontevedra.
* *A Coruña á luz das letras*, 2008, Trifolium.
* *Bilbao. Antoloxía de poesía galega en Madrid*, 2012, Amargord.
* *A cidade na poesía galega do século XXI*, 2012, Toxosoutos.
* *Filografias*, 2013, Lastura.
* *150 Cantares para Rosalía de Castro* (2015, libro electrónico).
* *Fisterras*, 2015, Lastura.
* *Os aforismos do riso futurista*, 2016, Xerais.

## Premios 
* Gañador da novena edición do premio de relatos *Casa de Galicia en León* no 1992, por *Día de inverno*.
* Mención de honor no *Concurso xornalístico Manuel Reimóndez Portela* no 1999.
* Accésit no Premio Modesto R. Figueiredo no 1999, por *Sobremesa*.
* Mención de honor no *Concurso xornalístico Manuel Reimóndez Portela* no 2000.
* Premio Rosalía de Castro, na modalidade de galego, da Casa de Galicia en Córdoba no 2001, por *Inventario de fragmentos*.

## Véxase tamén 
### Ligazóns externas 
* Perfil en *As escollas electivas*
* Entrevista de Literatura Galega do S.XX do alumnado do IES Manuel García Barros
Carlos Barral

**Carlos Barral i Agesta**, nado en Barcelona en 1928 e finado en Barcelona o 12 de decembro de 1989, foi un poeta en lingua castelá, editor e senador catalán, isto último por Tarragona en 1982 así como tamén parlamentario europeo polo PSC-PSOE.

## Véxase tamén 
### Ligazóns externas 
* Poemas de Carlos Barral
Abelaído, Antas, A Lama

**Abelaído** é un lugar da parroquia de Antas no concello pontevedrés da Lama na comarca de Pontevedra. Segundo o INE en 2010 tiña 9 habitantes (3 homes e 6 mulleres). Este lugar está a 4,5 quilómetros da capital do concello.

O fitónimo **Abelaído** fai referencia á abundancia de abeleiras.

## Lugares e parroquias 
### Lugares de Antas 
### Parroquias da Lama
The Perfect Boy

"**The Perfect Boy**" é unha canción da banda inglesa de rock alternativo, The Cure, editada como sinxelo do seu álbum *4:13 Dream* o día 12 de agosto do 2008 nos Estados Unidos e un día máis tarde no Reino Unido. O grupo tocouna por vez primeira o 9 de maio en Fairfax, Virginia, no primeiro concerto nos Estados Unidos da xira *4Tour*.

## Listaxe de cancións 
# "The Perfect Boy (Mix 13)" – 3:23
# "Without You" – 4:11
Abelaído, San Xoán de Río, San Xoán de Río

**Abelaído** é un lugar da parroquia de San Xoán de Río, no concello ourensán de San Xoán de Río, na comarca da Terra de Trives. Segundo o IGE, en 2023 tiña 6 habitantes (2 homes e 4 mulleres).

## Toponimia 
O fitónimo Abelaído fai referencia á abundancia de abeleiras.

## Lugares e parroquias 
### Lugares de San Xoán de Río 
### Parroquias de San Xoán de Río 
## Notas 
## Véxase tamén 
### Outros artigos 
* Lugares de San Xoán de Río